Ա Մ Փ Ո Փ Ա Թ Ե Ր Թ
««ՍԱՀՄԱՆԱՄԵՐՁ ՀԱՄԱՅՆՔՆԵՐԻ ՍՈՑԻԱԼԱԿԱՆ ԱՋԱԿՑՈՒԹՅԱՆ ՄԱՍԻՆ» 
 ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱUԻՆ» ՕՐԵՆՔԻ ՆԱԽԱԳԾԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ ֆինանսների նախարարություն
	16.02.2026թ.

	
	N 01/9-1/6129-2026

	Ուսումնասիրելով Ձեր ս.թ. մարտի 3-ի N ԴԽ/15.3/7125-2026 գրությամբ ներկայացված ««Սահմանամերձ տարածաշրջանների մասին» օրենքում փոփոխություններ կատարելու մաuին» օրենքի նախագծին հավանություն տալու մասին» և ««Սահմանամերձ համայնքների սոցիալական աջակցության մասին» օրենքում փոփոխություն կատարելու մաuին» օրենքի նախագծին հավանություն տալու մասին» ՀՀ կառավարության որոշման նախագծերի փաթեթները, հայտնում ենք հետևյալը.
1. ««Սահմանամերձ տարածաշրջանների մասին» օրենքում փոփոխություններ կատարելու մաuին» օրենքի նախագծին հավանություն տալու մասին» ՀՀ կառավարության որոշման նախագծի վերաբերյալ բովանդակային առումով դիտողություններ չունենք: 
Միաժամանակ առաջարկում ենք Նախագիծը հիմնավորող տեղեկանքում անդրադարձ կատարել գործող օրենքով սահմանված՝ համալիր և տարեկան ծրագրերի բովանդակային պահանջները Նախագծով վերանայելու անհրաժեշտության բացակայության մասին:
2. ««Սահմանամերձ համայնքների սոցիալական աջակցության մասին» օրենքում փոփոխություն կատարելու մաuին» օրենքի նախագծին հավանություն տալու մասին» ՀՀ կառավարության որոշման նախագծով առաջարկվում է ևս 3 տարով երկարաձգել օրենքի գործողության ժամկետը, ինչը հնարավորութjուն կտա սոցիալական աջակցություն ստացող համայնքների բնակավայրերի ցանկում ընդգրկված բնակավայրերի բնակիչներին ևս 3 տարի շարունակելու ստանալ փոխհատուցում բնական գազի, էլեկտրաէներգիայի, ոռոգման ջրի, ինչպես նաև օգտվել ՀՀ կառավարության 18.12.2014թ-ի N 1444-Ն որոշմամբ սահմանված այլ փոխհատուցման ծրագրերից: 
Նախագծի հիմնավորումներում նշվում է, որ աջակցության ծրագրի ժամկետի երկարաձգումը պայմանավորված է սոցիալական աջակցության տրամադրումը շարունակելու անհրաժեշտությամբ։
Սակայն հիմնավորումից պարզ չէ, թե ինչ վերլուծություններ են կատարվել օրենսդրական առաջարկի համար, որոնց հիման վրա ձևավորվել է շահառու բնակավայրերի բնակիչներին բնական գազի, էլեկտրաէներգիայի, ոռոգման ջրի և այլ փոխհատուցում ստանալու ժամկետի երկարաձգման անհրաժեշտության եզրահանգումը:
Ելնելով վերոգրյալից և հաշվի առնելով վերջին տարիներին մարզերի սոցիալ-տնտեսական զարգացման ծրագրերին ուղղվող մեծածավալ հատկացումների արդյունքներով խոցելի համայնքների ցուցանիշների հնարավոր փոփոխությունները,  առաջարկում ենք, որպեսզի ՀՀ ՏԿԵՆ կողմից կատարվի սահմանամերձ համայնքների սոցիալական աջակցության հիմքում ընկած գործոնների (որոնք 2015թ.-ին հիմք են հանդիսացել վերոնշյալ ծախսերը փոխհատուցելու համար) ուսումնասիրություններ և համապատասխան վերլուծությունների արդյունքներով գնահատել ստանձնած պարտավորությունների շարունակականության նպատակահարմարությունը:
	





Ընդունվել է։





Ընդունվել է ի գիտություն։
Ի սկզբանե ՀՀ կառավարության համապատասխան որոշումն ընդունվել է՝ ՀՀ սահմանամերձ համայնքների բնակիչների առօրյա հոգսերը հնարավորինս մեղմելու և նրանց կենսապայմանները բարելավելու նպատակով։  2015 թվականից ի վեր իրականացված միջոցառումների արդյունքները վկայում են, որ ծրագիրն արդյունավետ է․ այն նպաստում է սահմանամերձ համայնքներում բնակչության կենսապայմանների պահպանմանը և սոցիալ-տնտեսական կայունության ապահովմանը։ Վերջինս իր հերթին կարևոր դեր ունի այդ բնակավայրերից արտագաղթի կանխարգելման գործում։
Պետք է նաև արձանագրել, որ ՀՀ կառավարության 18.12.2014 թ. N 1444-Ն որոշմամբ, բնակիչներին տրամադրվող բնական գազի, էլեկտրաէներգիայի և ոռոգման ջրի փոխհատուցումներից բացի, նախատեսվում են նաև դասագրքերի արժեքի փոխհատուցում, ինչպես նաև ականների պայթյունների կամ վերոնշյալ գործողությունների հետևանքով վիրավորված քաղաքացիներին և զոհված քաղաքացիների ներկայացուցիչներին աջակցության տրամադրում։
Վերոնշյալ աջակցության միջոցառումները կարևոր նախապայման են սահմանամերձ բնակավայրերում բնակչության պահպանման համար։ Սույն նախագծով նախատեսվում է նաև նշված փոխհատուցումների տրամադրման ժամկետների երկարաձգում։

	2. ՀՀ աշխատանքի և սոցիալական հարցերի նախարարություն
	12.03.2026թ.

	
	N ԱԹ/ԳԽ-2/9037-2026

	««Սահմանամերձ տարածաշրջանների մասին» օրենքում փոփոխություններ կատարելու մաuին» օրենքի նախագծին հավանություն տալու մասին» և ««Սահմանամերձ համայնքների սոցիալական աջակցության մասին» օրենքում փոփոխություն կատարելու մաuին» օրենքի նախագծին հավանություն տալու մասին» Հայաստանի Հանրապետության կառավարության որոշման նախագծերի փաթեթների վերաբերյալ Աշխատանքի և սոցիալական հարցերի նախարարությունն առաջարկություններ և դիտողություններ չունի։
	Ընդունվել է ի գիտություն։

	3. ՀՀ կրթության, գիտության, մշակույթի և սպորտի նախարարություն
	10.03.2026թ.

	
	N 01/18.2/7592-2026

	Նախագծերը առաջարկում ենք համապատասխանեցնել «Նորմատիվ իրավական ակտերի մասին» օրենքի 3-րդ հոդվածի 1-ին մասի և 11-րդ հոդվածի 1-ին մասի 6-րդ կետի պահանջներին:
	Ընդունվել է։

	4. ՀՀ արդարադատության նախարարություն
	10.04.2026թ.

	
	N /27.1.2/18088-2026

	««Սահմանամերձ համայնքների սոցիալական աջակցության մասին» օրենքում փոփոխություն կատարելու մաuին» օրենքի նախագծի վերաբերյալ դիտողություններ և առաջարկություններ չունենք։
	Ընդունվել է ի գիտություն։

	5. ՀՀ վարչապետի աշխատակազմ
	01.09.2026թ.

	
	N 02/12.63/30187-2026

	Տարածքային զարգացման և շրջակա միջավայրի հարցերի վարչություն
Գործող օրենքում 3-րդ հոդվածով սահմանվում է, որ «Հայաստանի Հանրապետության սահմանամերձ համայնքների վարչական տարածքում գտնվող, մարտական գործողությունների հետևանքով չօգտագործվող և հակառակորդի կողմից հողատարածքների գնդակոծման դեպքեր ունեցող գյուղատնտեսական նշանակության և բնակավայրերի բնակելի կառուցապատման հողատարածքների համար վճարման ենթակա հողի հարկի և այդ հողերի վրա ունեցած անշարժ գույքի գույքահարկի տարեկան գումարը հարկ վճարող ֆիզիկական և իրավաբանական անձանց անունից նրանց փոխարեն համապատասխան համայնքի բյուջե վճարվում է Հայաստանի Հանրապետության տարեկան պետական բյուջեով այդ նպատակի համար նախատեսված գումարներից՝ Հայաստանի Հանրապետության կառավարության սահմանած կարգով»: 
Հաշվի առնելով Հարկային օրենսգրքի 6-րդ, 224-րդ և 225-րդ հոդվածների կարգավորումները, համաձայն որոնց՝ նշված հարկը կիրառվում է որպես «անշարժ գույքի հարկ» ձևակերպմամբ, առաջարկում ենք նախագծով դիտարկել նաև համապատասխան շտկումները տալու հնարավորության հարցը:
	

Ընդունվել է։
Գործող օրենքի 3-րդ հոդվածը խմբագրվել է։

	6. ՀՀ արտաքին գործերի և միջազգային առևտրի նախարարություն
	07.09.2026թ.

	
	N 1111/45837-26

	Հայտնում ենք, որ «Սահմանամերձ համայնքների սոցիալական աջակցության մասին» օրենքում (այսուհետ՝ օրենք) փոփոխությունների կատարումն արտաքին գործերի և միջազգային առևտրի նախարարությունը նպատակահարմար չի գտնում՝ միաժամանակ առաջարկելով նոր օրենքի ընդունում՝ նոր ժամկետներով: 
Վերոհիշյալը պայմանավորված է նրանով, որ օրենքի ընդունումից և դրանում փոփոխություններ կատարելուց հետո տեղի են ունեցել մի շարք կարևոր գործընթացներ, այդ թվում՝ Ադրբեջանի հետ խաղաղության հաստատումն ու հարաբերությունների կարգավորման գործընթացը: Ուստի, գործող օրենքում առկա ձևակերպումները չեն արտացոլում ներկայիս իրավիճակը:  
Միաժամանակ, կարևորելով այն, որ սահմանամերձ գոտիների բնակիչները, հատկապես հակամարտային և հետհակամարտային միջավայրերում, համարվում են խոցելիության իրավիճակում գտնվող խմբեր, ըստ ընդունված միջազգային պրակտիկայի, նման խոցելիությունն առաջացնում է մի շարք իրավունքների, այդ թվում՝ զարգացման, կեցավայրի, առողջության, խմելու ջրի, սանիտարիայի և պարենի ոչ լիարժեք իրացման վտանգ: ՀՀ սահմանամերձ բնակավայրերում մեծ թիվ են կազմում փախստականներն ու ներքին տեղահանվածները, այդ թվում՝ վերջին վեց տարիներին հակամարտություններ վերապրածները: Ուստի, վերոնշյալ խմբի սոցիալ-հոգեբանական վերականգնման և ինտեգրման տեսակետից շարունակական սոցիալական աջակցությունն առաջնային կարևորություն ունի: 
Ելնելով վերոգրյալից՝ ԱԳՄԱ նախարարությունը նպատակահարմար է գտնում Սահմանամերձ համայնքների սոցիալական աջակցության վերաբերյալ նոր օրենքի ընդունումը: 
	Ընդունվել է։
Նախագիծը խմբագրվել է։


	7. ՀՀ աշխատանքի և բարեկեցության նախարարություն
	07.09.2026թ.

	
	N ԱԹ/ԳԽ/34362-2026

	Տեղեկացնում եմ, որ ի պատասխան Ձեր 26.08.2026 թվականի թիվ ԴԽ/15.3/32566-2026 գրության՝ Աշխատանքի և բարեկեցության նախարարությունն իր 02.09.2026 թվականի թիվ ԱԹ/ԳԽ/33826-2026 գրությամբ առաջարկել էր վերանայել «Սահմանամերձ համայնքների սոցիալական աջակցության մասին» օրենքով (այսուհետ՝ Օրենք) նախատեսված աջակցության առանձին տեսակների հետագա տրամադրման անհրաժեշտությունն ու նպատակահարմարությունը։
Նշված առաջարկությունները մասամբ ընդունվել են և Օրենքի նախագծում կատարվել են համապատասխան փոփոխություններ։ Հաշվի առնելով վերոգրյալը՝ Օրենքի նախագծի վերաբերյալ լրացուցիչ դիտողություններ և առաջարկություններ չկան։
	Ընդունվել է ի գիտություն։


	8. ՀՀ կրթության, գիտության, մշակույթի և սպորտի նախարարություն
	08.09.2026թ.

	
	N 01//32700-2026

	«Սահմանամերձ համայնքների սոցիալական աջակցության մասին» օրենքում փոփոխություն կատարելու մասին» օրենքի նախագծին հավանություն տալու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չկան:
	Ընդունվել է ի գիտություն։


	9. ՀՀ պաշտպանության նախարարություն
	07.09.2026թ.

	
	N ՊՆ/510/12656-2026

	«Սահմանամերձ համայնքների սոցիալական աջակցության մասին» օրենքում փոփոխություն կատարելու մասին» ՀՀ օրենքի նախագծի վերաբերյալ դիտողություններ և առաջարկություններ չունենք:
	Ընդունվել է ի գիտություն։


	10. ՀՀ ֆինանսների նախարարություն
	15.09.2026թ.

	
	N 01/9-1/24146-2026

	«Սահմանամերձ համայնքների սոցիալական աջակցության մասին» օրենքի լրամշակված նախագծով (այսուհետ՝ Նախագիծ) առաջարկվում է ևս 3 տարով (մինչև 2030թ-ի հունվարի 1-ը) երկարաձգել օրենքի գործողության ժամկետը, ինչի արդյունքում կառավարության հաստատած ցանկում (ցանկը հաստատվել է կառավարության 18.12.2014թ. N 1444-Ն որոշմամբ) ներառված սահմանամերձ համայնքների բնակավայրերի բնակիչները ևս 3 տարի կշարունակեն ստանալ փոխհատուցում՝ 
ա/ բնական գազի, էլեկտրաէներգիայի, ոռոգման ջրի մասով,
բ/ դպրոցական դասագրքերի արժեքի մասով,
գ/ բնակավայրերի վարչական տարածքում գտնվող գյուղատնտեսական նշանակության և բնակավայրերի բնակելի կառուցապատման հողատարածքների և (կամ) դրանց բարելավումների անշարժ գույքի հարկի տարեկան գումարի մասով, 
դ/ ականների պայթյունից վիրավորված ՀՀ քաղաքացիների բժշկական օգնության և սպասարկման (պետպատվերի շրջանակում), ինչպես նաև նախատեսված դրամական միանվագ աջակցության, իսկ զոհված քաղաքացիների ընտանիքների դեպքում՝ դրամական միանվագ հատուցման մասով:
Նախագծի վերաբերյալ առկա են հետևյալ դիտարկումները.
	Նախագծի լրամշակված տարբերակում հանվել են բնական գազի, էլեկտրաէներգիայի, ոռոգման ջրի և դպրոցական դասագրքերի մասով օրենքով սահմանված կառավարության կողմից տրամադրվող պետական աջակցության չափերը։ Նման մոտեցումը կառավարությանը հնարավորություն է տալիս իրականացնել ավելի ճկուն քաղաքականություն՝ աջակցության չափերի ընտրության առումով։ Հետևաբար այդ առումով առարկություն չունենք։
	Միաժամանակ գտնում ենք, որ կառավարության կողմից աջակցության արդյունավետ ու հիմնավորված չափերի սահմանումը պետք է իրականացվի սահմանամերձ համայնքների սոցիալական աջակցության հիմքում ընկած գործոնների (որոնք 2015 թվականին հիմք են հանդիսացել համապատասխան ծախսերի փոխհատուցման համար) ուսումնասիրությունների և վերլուծությունների հիման վրա։ Մասնավորապես, կարևորում ենք նշված ուսումնասիրությունների և վերլուծությունների արդյունքների հիման վրա ստանձնած պարտավորությունների շարունակականության կամ աստիճանաբար նվազեցման նպատակահարմարության գնահատումը՝ հաշվի առնելով վերջին տարիներին մարզերի սոցիալ-տնտեսական զարգացման ծրագրերին ուղղված մեծածավալ հատկացումների արդյունքում խոցելի համայնքների սոցիալ-տնտեսական ցուցանիշների հնարավոր փոփոխությունները (հիշյալ դիտարկումը Ֆինանսների նախարարությունը Ձեզ է ներկայացրել 11.03.2026թ. N 01/9-1/6129-2026 և 03.09.2026թ. N 01/9-1/23390-2026 գրություններով)։
	Ելնելով վերոնշյալից գտնում ենք, որ նշված ուսումնասիրությունները և վերլուծությունները պետք է իրականացվեն Նախագծի շրջանառմանը զուգահեռ, իսկ եթե նշված ուսումնասիրությունների և վերլուծությունների իրականացման համար պահանջվող ժամկետը կարող է գերազանցել օրենսդրական փոփոխության կատարման ողջամիտ ժամկետը, ապա առաջարկում ենք քննարկել աջակցության տրամադրման ժամկետը մեկ տարով երկարաձգելու հնարավորությունը՝ առաջիկա տարվա ընթացքում  աջակցության տրամադրման արդյունավետությունն ու նպատակահարմարությունը գնահատելու նպատակով:
	















Ընդունվել է ի գիտություն։






Ընդունվել է ի գիտություն։
Նախագծով առաջարկվում է «Սահմանամերձ համայնքների սոցիալական աջակցության մասին» օրենքի գործողության ժամկետը երկարաձգել մինչև 2030 թվականի հունվարի 1-ը՝ հաշվի առնելով այն հանգամանքը, որ սահմանամերձ համայնքների բնակչությանը տրամադրվող սոցիալական աջակցության գործող միջոցները շարունակում են ունենալ կարևոր նշանակություն սահմանամերձ բնակավայրերում բնակչության կենսապայմանների ապահովման, սոցիալական խոցելիության նվազեցման և բնակավայրերի կայունության պահպանման տեսանկյունից։
Ի սկզբանե ՀՀ կառավարության համապատասխան որոշումն ընդունվել է՝ ՀՀ սահմանամերձ համայնքների բնակիչների առօրյա հոգսերը հնարավորինս մեղմելու և նրանց կենսապայմանները բարելավելու նպատակով։ 2015 թվականից ի վեր իրականացված միջոցառումների արդյունքները վկայում են, որ ծրագիրն արդյունավետ է․ այն նպաստում է սահմանամերձ համայնքներում բնակչության կենսապայմանների պահպանմանը և սոցիալ-տնտեսական կայունության ապահովմանը։ Վերջինս իր հերթին կարևոր դեր ունի այդ բնակավայրերից արտագաղթի կանխարգելման գործում։
ՀՀ ֆինանսների նախարարության կողմից միայն այն հանգամանքի մատնանշումը, որ վերջին տարիներին մարզերի սոցիալ-տնտեսական զարգացման ծրագրերին ուղղվել են մեծածավալ հատկացումներ, բավարար չէ՝ սահմանամերձ համայնքների բնակիչների նկատմամբ գործող սոցիալական աջակցության անհրաժեշտության վերացման կամ նվազեցման մասին հետևություն անելու համար։
Միաժամանակ, պետական աջակցության տարբեր ծրագրերի շրջանակում իրականացված հատկացումների առկայությունը չի կարող ինքնաբերաբար համարվել սահմանամերձ համայնքների սոցիալական աջակցության անհրաժեշտության նվազման ապացույց, քանի որ նշված ծրագրերն ունեն տարբեր նպատակներ, շահառուների շրջանակներ և ազդեցության ուղղություններ։ Հետևաբար, դրանց ծավալը չի կարող ինքնին հիմք հանդիսանալ տվյալ սոցիալական աջակցության շարունակականության կամ դրա նվազեցման նպատակահարմարության վերաբերյալ եզրահանգման համար։

	11. ՀՀ արդարադատության նախարարություն
	15.09.2026թ.

	
	N /27.1.2/48620-2026

	««Սահմանամերձ համայնքների սոցիալական աջակցության մասին» օրենքում փոփոխություն կատարելու մաuին» օրենքի նախագծի (այսուհետ՝ Նախագիծ) վերաբերյալ հայտնում ենք հետևյալը՝ 
1․ Նախագծի 1-ին կետով նախատեսվում է նոր խմբագրությամբ շարադրել «Սահմանամերձ համայնքների սոցիալական աջակցության մասին» 2014 թվականի դեկտեմբերի 1-ի ՀՕ-203-Ն օրենքը, որի 5-րդ հոդվածի համաձայն՝ 
Սահմանամերձ համայնքներում և դրանց հարակից տարածքներում ականների պայթյունից վիրավորված Հայաստանի Հանրապետության քաղաքացիների բժշկական օգնությունն ու սպասարկումն իրականացվում են պետպատվերի շրջանակներում:
Սույն հոդվածի առաջին պարբերությունում նշված անձանց առաջին, երկրորդ կամ երրորդ խմբի հաշմանդամություն ձեռք բերելու դեպքում տրամադրվում է նաև միանվագ գումարային աջակցություն՝ համապատասխանաբար 3.000.000, 2.000.000 և 1.000.000 դրամի չափով, իսկ հաշմանդամ երեխայի կարգավիճակ ձեռք բերելու դեպքում՝ 3.000.000 դրամի չափով: Փոխհատուցումն իրականացվում է Հայաստանի Հանրապետության կառավարության սահմանած կարգով և ժամկետներում:
Այս առումով անհրաժեշտ ենք համարում նշել, որ «Անձի ֆունկցիոնալության գնահատման մասին» օրենքի 7-րդ հոդվածի 1-ին մասի համաձայն՝ անձի ֆունկցիոնալության գնահատման արդյունքներով անձը (երեխան) ճանաչվում է հաշմանդամություն ունեցող կամ չի ճանաչվում, որոշվում է նրա ֆունկցիոնալության սահմանափակման աստիճանը՝ թեթև, միջին, ծանր, խորը: Ֆունկցիոնալության սահմանափակման աստիճանի հիման վրա մշակվում է ծառայությունների անհատական ծրագիրը: Ֆունկցիոնալության սահմանափակման աստիճանի հիման վրա մշակված ծառայությունների անհատական ծրագիրը կարող է փոփոխվել (լրացվել) Կառավարության սահմանած դեպքերում և կարգով: Ծառայությունների անհատական ծրագրում փոփոխություն (լրացում) կատարվելու դեպքում ֆունկցիոնալության գնահատում չի իրականացվում:
Վերոգրյալ օրենսդրական կարգավորումից պարզ է դառնում, որ անձի հաշմանդամության կարգավիճակի որոշման շրջանակներում այլևս չի կիրառվում հաշմանդամության «առաջին, երկրորդ կամ երրորդ խումբ» հասկացությունը։ 
Հետևաբար, Նախագծով նախատեսվող՝ «առաջին, երկրորդ կամ երրորդ խմբի հաշմանդամություն ձեռք բերելու դեպքում» ձևակերպումը չի համապատասխանում գործող իրավակարգավորմանը, քանի որ Նախագծում որպես սոցիալական աջակցության տրամադրման հիմք կիրառվում է հաշմանդամության խմբերի վերաբերյալ նախկին կարգավորումը, մինչդեռ գործող օրենսդրությամբ այդ խմբավորումը նախատեսված չէ։
Ուստի անհրաժեշտ է Նախագծի համապատասխան դրույթները վերանայել և համապատասխանեցնել «Անձի ֆունկցիոնալության գնահատման մասին» օրենքի կարգավորումներին։
2․ Նախագծի 2-րդ հոդվածի համաձայն՝ սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
Հաշվի առնելով, որ Նախագծով նախատեսվում է ուժը կորցրած ճանաչել սահմանամերձ համայնքների բնակիչներին հասանելիք աջակցության վերաբերյալ գործող մի շարք կարգավորումներ՝ անհրաժեշտ է լրացուցիչ պարզաբանել՝ արդյոք առկա են դեպքեր, երբ մինչև Նախագծի ուժի մեջ մտնելը ներկայացվել են համապատասխան դիմումներ, սակայն դրանց հիման վրա նախատեսված աջակցությունը կամ փոխհատուցումը դեռևս չի տրամադրվել։
Նման դեպքերի առկայության դեպքում անհրաժեշտ է Նախագծով նախատեսել համապատասխան անցումային կարգավորում, համաձայն որի՝ մինչև Նախագծի ուժի մեջ մտնելը ներկայացված, սակայն դեռևս չլուծված դիմումների և դրանց հիման վրա առաջացած իրավահարաբերությունների նկատմամբ տարածվում են մինչև Նախագծի ուժի մեջ մտնելը գործող կարգավորումները։
3․ Միաժամանակ նշենք, որ Նախագիծն անհրաժեշտ է խմբագրել, ղեկավարվելով «Նորմատիվ իրավական ակտերի մասին» օրենքի 14-րդ հոդվածի 3-րդ մասով, որի համաձայն՝ օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների: Հոդվածների մասերը կարող են բաժանվել միայն համարակալված կետերի, կետերը` միայն համարակալված ենթակետերի:
	


Ընդունվել է։
Նախագծով նոր շարադրվող օրենքի 5-րդ հոդվածը խմբագրվել է։
































Ընդունվել է ի գիտություն։
Համաձայն ՀՀ աշխատանքի և բարեկեցության նախարարության կողմից ներկայացված տեղեկատվության՝ Օրենքի գործողության ամբողջ ժամանակահատվածում ՀՀ կառավարության 2014 թվականի դեկտեմբերի 18-ի N 1444-Ն որոշման N 2 հավելվածի 26-րդ կետով նախատեսված աջակցության շրջանակներում աջակցություն տրամադրվել է ընդամենը մեկ անձի օրինական ներկայացուցչի՝ 2023 թվականին։




Ընդունվել է։
Նախագիծը խմբագրվել է։


	12. ՀՀ ֆինանսների նախարարություն
	23.09.2026թ.

	
	N 01/39-1/25088-2026

	«սՍահմանամերձ համայնքների սոցիալական աջակցության մասին» օրենքում փոփոխություն կատարելու
մասին» օրենքի նախագծին հավանություն տալու մասին» Հայաստանի Հանրապետության կառավարության որոշման նախագծի վերաբերյալ ներկայացված առաջարկության՝ Հայաստանի Հանրապետության ֆինանսների նախարարությունը պատրաստակամ է ծրագրի գործողության ժամկետը մեկ տարով երկարաձգելու դեպքում` իրականացնել համապատասխան միջոցառման գնահատում` Հայաստանի Հանրապետության կառավարության 2025 թվականի հունվարի 23-ի թիվ 57-Ն որոշմամբ
սահմանված ըեթացակարգերին և ՏՀԶԿ/ԶԱԿ (OECD/DAC) գնահատման չափանիշներին համապատասխան: Գնահատման շրջանակը և իրականացման պայմանները, ներառյալ՝ գնահատման
նպատակը, հիմնական հետազոտական հարցերը, կիրառվող մեթոդաբանությունը և գնահատման չափանիշները, իրականացման ժամկետները, ակնկալվող արդյունքները, ինչպես նան գնահատման համար անհրաժեշտ այլ պահանջները, կսահմանվեն գնահատման տեխնիկական առաջադրանքով:
Միաժամանակ տեղեկացնում ենք, որ միջոցառման գնահատում իրականացնելու վերաբերյալ որոշում ընդունվելու դեպքում անհրաժեշտ կլինի ապահովել գնահատման համար պահանջվող տվյալների հավաքագրումն ու տրամադրումը, այդ թվում՝ օրենքով սահմանված աջակցության ուղղությունների և բնակավայրերի կտրվածքով վճարված գումարների, շահառուների թվի, ինչպես նաև գնահատման նպատակներից բխող այլ անհրաժեշտ տեղեկատվության վերաբերյալ: Այս առումով ակնկալում ենք ՀՀ տարածքային կառավարման և ենթակառուցվածքների նախարարության պատրաստակամությունը՝ միջոցառման վերաբերյալ անհրաժեշտ տվյալների ամբողջական և սահմանված ժամկետներում տրամադրումն ապահովելու հարցում:
	


Ընդունվել  է:



[bookmark: _GoBack]
